Otto Wilhelm von Essen

Otto Wilhelm von Essen (vene: Отто Васильевич фон Эссен; 19. aprill (vkj. 8. aprill) 1761 Udenküll – 9. juuni (vkj. 28. mai) 1834 Tallinn) oli baltisaksa päritolu Venemaa poliitik ja mereväelane (2. järgu kapten).

Otto Wilhelm von Essen sündis Tallinna ülemkomandandi ja kindralleitnandi Reinhold Wilhelm von Essen (1722–1788) ja Kiideva mõisa pärijanna Anna Eleonora von Sassi (1734–1765) pojana.

Ta oli tõeline riiginõunik ja Eestimaa tsiviilkuberner 20. septembrist 1832 kuni 27. oktoobrini 1833.

Talle kuulusid Liivi, Ubasalu, Patsu, Sooniste, Kohatu ja Malla mõis.

Ta on maetud Kullamaa kalmistule.

Autasud
26. novembril 1790 autasustati kaptenleitnant Essenit Püha Georgi 4. klassi ordeniga.
Püha Anna 1. klassi orden 
Püha Vladimiri 3. klassi orden

Perekond
1791 abiellus ta Tallinnas Gertrude Margarethe Stael von Holsteiniga (1764–1826), kes oli Anija mõisniku Fabian Ernst Stael von Holsteini ja Barbara Helene von Baranoffi tütar ning lesestunud 1790 abielust Georg Christian von Benckendorffiga. Abielust sündisid:
Wilhelmine Ulrike Agnes von Essen (1795–1862), abiellus 1815 Raasiku mõisniku, mereväelase (kaptenleitnant) ja maadeuurija Hermann Ludwig von Löwensterniga
Heinrich Magnus Wilhelm von Essen (1796–1869), Eestimaa rüütelkonna peamees, Liivimaa tsiviilkuberner, salanõunik ning kammerhärra
Otto Reinhold von Essen (1798–1863), ratsaväekindral, Liivi, Ubasalu ja Patsu mõisnik Eestimaal ning  Kastre, Mäksa ja Poka mõisnik Liivimaal. 
Alexander Georg Matthias von Essen (1800–1874), alampolkovnik, Sooniste ja Kehra (1855–1874) mõisnik

Esivanemad

Viited

Otto Wilhelm
Baltisaksa poliitikud
Vene Eestimaa kubernerid
Venemaa keisririigi sõjaväelased
Kullamaa kalmistule maetud
Sündinud 1761
Surnud 1834